04 Apr 2020, 12:27:26 के समाचार About us Android App Advertisement Contact us
By Dabangdunia News Service | Publish Date: Mar 18 2020 12:36AM | Updated Date: Mar 18 2020 12:36AM
नई दिल्ली। हुंडई अब जल्‍द ही अपने ग्राहकों के लिए नई Elite i20 को लॉन्च करने की तैयारी कर रही है। Elite i20 एक प्रीमियम हैचबैक कार है जोकि अपने सेगमेंट सबसे मजबूत कार मानी जाती है। जिन लोगों को हाई परफॉरमेंस और क्वालिटी वाली कार खरीदनी होती है उनके लिए Elite i20 बेस्ट ऑप्शन है। माना जा रहा है कंपनी फेसलिफ्ट Elite i20 को इस साल मई तक लॉन्च कर सकती है।
देश में इस साल एक अप्रैल से ऑटो कंपनियां सिर्फ BS6 वाहनों की ही बिक्री कर सकेंगे। ऐसे में सभी कंपनियां अपनी गाड़ियों को अपग्रेड करने में लगी हुई हैं। हुंडई भी नई Elite i20 को BS6 इंजन के साथ लॉन्च करेगी। माना जा रहा है कि इसमें 1.2-लीटर पेट्रोल और 1.5-लीटर डीजल इंजन का ऑप्शन मिलेगा। इतना ही नहीं इस कार में 1.0-लीटर टर्बो पेट्रोल इंजन भी दिया जा सकता है।
इस बार नई i20 में काफी बदलाव किये जायेंगे. इसके डिजाइन को पहले से ज्यादा अग्रेसिव और स्टाइलिश लुक्स देने की कोशिश की जायेगी। नई i20 में इस बार नया फ्रंट डिजाइन देखने को मिलेगा। इसमें नई ग्रिल, नए हेडलैंप और सिग्नेचर एलईडी डीआरएल देखने को मिलेंगे।
सबसे ज्यादा आकर्षक इसका शार्प स्टाइल वाला सी-पिलर होगा। बेहतर इसके अलावा इसके साइड डिजाइन और रियर लुक में भी काफी नयापन देखने को मिलेगा, यहां पर नई टेल लाइट्स और नया बंपर देखने को मिल सकता है। कार की लंबाई मौजूदा मॉडल से 5mm बढ़ाई जाएगी और इसका व्हीलबेस भी 10 mm बढ़ाया जाएगा जिसकी वजह से इसमें 66 लीटर का ज्यादा बूट स्पेस मिलेगा। इसके अलावा इसमें 17-इंच के नए डिजाइन वाले एलॉय व्हील्स मिलेंगे।